7. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 24/1083 της 5 /12 Μαρτ. 1974 (ΦΕΚ Β΄ 309) Περί αυξήσεως των υπό του Ταμείου Συντάξεων Προσωπικού ΕΗΣ καταβαλλομένων συντάξεων. Έχοντες υπ’ όψει: 1.Τας διατάξεις της παρ. 4 του άρθρ. 1 του Ν.Δ. 4577/66 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων». 2.Τας από 14.9.73 και 29.10.73 αποφάσεις του Δ.Σ. του Ταμείου Συντάξεων Προσωπικού ΕΗΣ, και 3.Το υπ’ αριθ. Ο.135/38 από 17.2.74 έγγραφον του Υπουργείου Συντονισμού και Προγραμματισμού (Δ/νσις Τιμών και Εισοδημάτων), αποφασίζομεν: 1.Αι υπό του Ταμείου Συντάξεων Προσωπικού ΕΗΣ καταβαλλόμεναι συντάξεις μέχρι του ποσού των 7.000 δραχ. αυξάνονται κατά 20% από 1.1.1974, της αυξήσεως χορηγουμένης εις δύο δόσεις εκ 10% εκάστης από 1.1.74 και 1.5.1974. Αι άνω του ποσού των 7.000 δραχ. συντάξεις αυξάνονται κατά 1.400 δραχ. καταβλητέας εις δύο δόσεις εκ δραχ. 700 εκάστη από 1.1.1974 και 1.5.1974. 2.Της ανωτέρω αυξήσεως δικαιούνται οι συνταξιούχοι ων η σύνταξις υπελογίσθη βάσει συνταξίμων αποδοχών αναγομένων εις τον προ της 31.8.1973 χρόνον. 3.Η σύνταξις των καταστάντων ή καθισταμένων συνταξιούχων από 1.9.1973 και εφεξής δεν δύναται να είναι μικροτέρα της συντάξεως ήτις θα προέκυπτεν εάν αύτη υπελογίζετο βάσει συνταξίμων αποδοχών της χρονικής περιόδου (δωδεκαμήνου) 1.9.1972 έως 31.8.1973 προσηυξημένης δια της υπό της παρούσης χορηγουμένης αυξήσεως. 4.Το ποσόν της ούτω αυξανομένης συντάξεως εν ουδεμιά περιπτώσει δύναται να υπερβή το 80% των αποδοχών ας θα ελάμβανεν ο συνταξιούχος εάν εξηκολούθει εργαζόμενος. Η παρούσα δημοσιευθήτω δια της Εφημερίδος της Κυβερνήσεως. Σελ. 536,08(γ) Τεύχος 568-Σελ. 122 